5 gewapende mans steel duur parfuum uit sentrum | Netwerk24
Deur Ané van Zyl 21 Oktober 2019 16:57
Die toneel ná die gewapende rooftog. Foto: Facebook/Vredehoek/Devil’s Peak Community
Netwerk24 Foto: Facebook/Vredehoek/Devil’s Peak Community
Die vyf mans het omstreeks 04:00 toegang tot die sentrum in Tuine verkry deur ’n deksel van sement en metaal deur die sentrum se skuifdeur in Millstraat te gooi.
Hulle is daarna na die Clicks-winkel waar hulle in ’n kort tydjie duur parfuum uit die glaskaste waarin dit toegesluit was, gesteel het. Ander duur produkte is ook gebuit voordat die mans die sentrum verlaat het.
Volgens Mihlali Majikela, polisiewoordvoerder, word ’n saak van roof ondersoek en werk hul ondersoekers onverpoos om die skuldiges aan te keer. Die polisie weet nog nie presies watter wapens die mans by hulle gehad het nie.
Volgens die sentrumbestuur was dit nog gesluit toe die rooftog plaasgevind het. Niemand is beseer nie. Die sentrum sê in ’n verklaring hy gee sy volle samewerking aan die polisie en wil sy klante en huurders verseker dat veiligheid in die sentrum ’n voorkeursaak is.
Die Clicks-winkel was Maandag weer oop nadat dit opgeruim is.
Meer oor: Kaapstad | Parfuum | Diefstal | Roof | Inbraak